Spis č.: A/2013/08725
	Oznámenie o zadávaní zákazky 

v rámci postupu verejného obstarávania podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 33/2013

1.	Identifikácia verejného obstarávateľa:
Názov: 		Mesto Košice				
IČO:		00691135
Štatutárny orgán:	MUDr. Richard Raši, PhD., MPH, primátor
Sídlo: 		Trieda SNP 48/A, 040 01 Košice			
	
Kontaktná osoba pre verejné obstarávanie: Ing. Andrea Milčevičová
Telefón: 055/6419 881 
Pracovný kontakt pre vysvetlenie oznámenia o zadávaní zákazky: Ing. Gabriela 
Hajduková, gabriela.hajdukova@kosice.sk 
E -mail pre podanie ponuky: 2014.08725@kosice.sk .                                        

2.	Názov predmetu zákazky: „Pozáručný servis kancelárskej techniky vrátane dodania náhradných dielov“
Zákazka je na: poskytnutie služby

3.	Stručný opis predmetu zákazky: 
Predmetom zákazky je zabezpečovanie pozáručného servisu tlačiarní, multifunkčných zariadení a kopírovacích strojov (ďalej len „zariadenia“). Zoznam jednotlivých druhov zariadení je uvedený v Prílohe č. 1 k rámcovej dohode - „Zoznam zariadení, u ktorých sa bude vykonávať pozáručný servis“. „Kalkulácia ceny so zoznamom najčastejšie používaných originálnych náhradných dielov“ je uvedená v Prílohe č. 2 k rámcovej dohode. Zákazka je rozdelená na dve časti:
A - tlačiarne a multifunkčné zariadenia
B - kopírovacie stroje

Rozsah predmetu zákazky pre každú časť:
a)	servis zariadenia (diagnostika zariadenia, odstraňovanie poruchy alebo vady, výmena poškodených a nefunkčných komponentov, potrebná výmena komponentov po ukončení ich životnosti, ktorú garantuje výrobca zariadenia, nastavenie, úprava a pravidelná údržba zariadenia),
b)	dodanie a inštalácia originálnych náhradných dielov, 
c)	vypracovanie bezplatného technického posudku.

4.	Predpokladaná hodnota zákazky (bez DPH): 9 999,- € na každú časť 

5.	Základné zmluvné podmienky: 
-	Miesto poskytnutia služby: Magistrát mesta Košice, Trieda SNP 48/A, 040 11 Košice
-	Lehota splatnosti faktúr: 30 dní
-	Ostatné zmluvné podmienky sú uvedené v Prílohe č. 1 – Návrh rámcovej dohody

6.	Lehota na predkladanie ponúk do: 22.01.2014 do 10:00 hod.

7.	Stanovenie ceny
Do ceny je potrebné zapracovať aj cenu za dopravu na miesto poskytnutia služieb. Cenu je potrebné spracovať na základe požadovaného rozsahu a požadovanej kvality a ďalších požiadaviek uvedených podľa oznámenia o zadávaní zákazky (ďalej len „oznámenia“) a podľa príloh. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke. 

8.	Postup vo verejnom obstarávaní: je jednoetapový.

9.	Predkladanie dokladov a ponuky:
Ponuku je potrebné doplniť do tabuľky – príloha č. 2 – Ponuka uchádzača spolu s kalkuláciou podľa Prílohy č. 2 k rámcovej dohode a poslať výlučne na uzamknutý e-mail pre ponuku, ktorý je uvedený v úvode oznámenia. Ponuky sa predkladajú v slovenskom jazyku. Ponuku uchádzač zašle spolu s dokladmi, ak sú požadované. (Ak požadované doklady nie sú vydávané v elektronickej podobe, alebo nie je ich možné poslať e-mailom ako skenované, doručia sa verejnému obstarávateľovi v stanovenej lehote v uzatvorenej obálke s uvedením názvu zákazky, spisového čísla s označením – „Pozáručný servis kancelárskej techniky vrátane dodania náhradných dielov – NEOTVÁRAŤ“ na adresu: Mesto Košice, Magistrát mesta Košice, Trieda SNP 48/A, 040 11 Košice.) Ponuky zaslané po termíne, na inú e-mailovú adresu, inak, v inom ako slovenskom jazyku, alebo ak doklady nebudú predložené podľa požiadaviek verejného obstarávateľa alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa oznámenia o zadávaní zákazky, takéto ponuky nebudú brané do úvahy a nebudú vyhodnocované. Celková veľkosť príloh e-mailu nesmie presiahnuť 10 MB, inak ponuka z technických dôvodov nebude doručená.

10.	Podmienky účasti:
Podmienky účasti sú nasledovné: 
1.1	Uchádzač musí byť oprávnený poskytovať požadovanú službu a dodávať požadovaný tovar. 
1.2	Uchádzač musí preukázať prax týkajúcu sa poskytnutia služby v predmete zákazky.
1.3	Uchádzač musí byť oprávnený/autorizovaný inštalovať, vykonávať údržbu, vykonávať pozáručný servis na zariadeniach verejného obstarávateľa.

Na preukázanie splnenia podmienok účasti je potrebné predložiť tieto doklady: 
1.1	Oskenované oprávnenie na poskytnutie služby (výpis z obchodného registra, resp. živnostenského registra alebo platné potvrdenie o zápise do zoznamu podnikateľov). 
1.2	Zoznam referencií v oblasti predmetu zákazky – zoznam obsahuje zákazky v celkovom min. objeme 10 tis. € bez DPH za roky 2012-2013 Zoznam poskytovaných služieb rovnakého alebo podobného charakteru a zložitosti ako je predmet zákazky musí obsahovať nasledovné údaje: identifikačné údaje odberateľa, obchodné meno odberateľa, sídlo podnikania, IČO, kontaktné adresy vrátane telefónneho čísla alebo e-mailovej adresy, u ktorých je možné overenie predložených informácií, predmet zmluvy, zmluvná cena. Verejný obstarávateľ za referencie rovnakého alebo obdobného charakteru alebo zložitosti bude považovať referencie týkajúce sa poskytnutia služby predmetu zákazky s minimálnym finančným objemom dodávky spolu 10 000,- Eur bez DPH za požadované obdobie (alebo ekvivalent v inej mene).
1.3	Potvrdenie, certifikát alebo iný doklad výrobcu, alebo výrobcom autorizovaného dovozcu /distribútora pre SR, že uchádzač je oprávnený/autorizovaný inštalovať, vykonávať údržbu, vykonávať pozáručný servis na zariadeniach verejného obstarávateľa. 
Pre časť A: Uchádzač predloží platné certifikáty na značky Canon, Triumph Adler (TA) a Hewlet Packard (HP). 
Pre časť B: Uchádzač predloží platné certifikáty na značky Toshiba a Kyocera. 

Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí  uchádzač verejnému obstarávateľovi preukázať, že pri plnení zmluvy bude môcť reálne disponovať s kapacitami osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukazuje uchádzač písomnou zmluvou uzavretou s touto osobou, obsahujúcou záväzok osoby, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť, že táto osoba poskytne svoje kapacity  počas celého trvania zmluvného vzťahu. Osoba, ktorej kapacity majú byť použité na preukázanie technickej alebo odbornej spôsobilosti musí spĺňať podmienky účasti vo vzťahu k tej časti predmetu zákazky, na ktorú budú kapacity  uchádzačovi poskytnuté.  

11.	Kritéria na hodnotenie ponúk sú: Cena. Spôsob hodnotenia kritériá je nasledovný: Úspešným uchádzačom pre každú časť bude ten, kto bude mať najnižšiu cenu za predmet zákazky danej časti.

12.	Prijatie ponuky:
S úspešným uchádzačom za každú časť bude podpísaná rámcová dohoda. 

13.	Verejný obstarávateľ môže pred uplatnením objednávky požiadať úspešného uchádzača o predloženie originálu alebo overenej kópie oprávnenia na poskytovanie služieb, prípadne ďalších požadovaných dokladov podľa oznámenia, ak boli predložené iba skenované kópie v elektronickej podobe bez zaručeného elektronického podpisu.

......................v.r........................
									Riaditeľ magistrátu
Prílohy: 
1.	Návrh rámcovej dohody
2.	Ponuka uchádzača